**ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ ΑΘΗΝΑΣ**

**ΤΜΗΜΑ ΕΡΕΥΝΗΤΙΚΩΝ ΠΡΟΓΡΑΜΜΑΤΩΝ**

**ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ**

|  |  |
| --- | --- |
|  |  |

## Ταχ. Δ/νση : Αγ. Σπυρίδωνος, 122 10 ΑΙΓΑΛΕΩ

## Τηλέφωνο : 210 5385174 Αιγάλεω: 5/12/2011

## FAX : 210 5385185, 210 5385852 Αριθμ. Πρωτ: 3728

## E-mail :eee@teiath.gr

## 

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΑΠΑΣΧΟΛΗΣΗ ΠΡΟΣΩΠΙΚΟΥ ΜΕ ΣΥΜΒΑΣΕΙΣ ΕΡΓΟΥ**

O Ειδικός Λογαριασμός Κονδυλίων Έρευνας του ΤΕΙ Αθήνας, με βάση την υπ’ αριθμ. 21/27-10-2011 απόφαση της Επιτροπής Διαχείρισης του Ειδικού Λογαριασμού, στο πλαίσιο υλοποίησης του υποέργου 3 «Υπηρεσίες προστιθέμενης αξίας» της πράξης με τίτλο «Ψηφιακές υπηρεσίες του ΤΕΙ Αθήνας» και MIS 327694, που υλοποιείται μέσω του Επιχειρησιακού Προγράμματος «Ψηφιακή Σύγκλιση» με τη συγχρηματοδότηση της Ευρωπαϊκής Ένωσης (Ευρωπαϊκό Κοινωνικό Ταμείο - ΕΚΤ) και εθνικών πόρων, προτίθεται να απασχολήσει εξωτερικούς συνεργάτες με συμβάσεις έργου και καλεί τους ενδιαφερόμενους να υποβάλουν αίτηση εκδήλωσης ενδιαφέροντος για τις παρακάτω ειδικότητες:

**1. Software Engineer**

Ένας (1) μηχανικός πληροφορικής με τουλάχιστον 5ετή επαγγελματική εμπειρία στην ανάλυση απαιτήσεων, την αρχιτεκτονική, το σχεδιασμό και την ανάπτυξη web-based πληροφοριακών συστημάτων και στο συντονισμό ομάδων στο πλαίσιο συνεργατικής ανάπτυξης λογισμικού. Επιπλέον απαιτούμενες γνώσεις:

- Άριστη γνώση PHP

- PHP frameworks

- Σχεδιασμός σχεσιακών βάσεων δεδομένων

- Τεχνολογίες XML και σχεδιασμός μοντέλου δεδομένων με XML Schema

- Τεχνολογίες web services (SOAP, REST)

- Χρήση και διαχείριση εργαλείων version control (git ή subversion) και issue tracking

- Άριστη γνώση Αγγλικών

Επιθυμητές γνώσεις:

- Μεθοδολογίες ευέλικτης ανάπτυξης λογισμικού, ιδιαίτερα Scrum

- Ανάπτυξη για περιβάλλον Linux

- Κριτήρια προσβασιμότητας WCAG 2.0

Θα εκτιμηθεί η εμπειρία στις διαδικασίες Ειδικών Λογαριασμών Κονδυλίων και Έρευνας.

Για την επιλογή των υποψηφίων θα διεξαχθεί συνέντευξη και θα ζητηθεί η επίδειξη των σχετικών γνώσεων και δείγματα προηγούμενων έργων.

Ο χρόνος υλοποίησης του έργου απαιτεί 5 ανθρωπομήνες, και το ποσό ανάθεσης ανέρχεται στις 14637,00 ευρώ, συμπεριλαμβανομένου ΦΠΑ.

**2. Web developer**

**Ένας** (1) web developer με εμπειρία στo σχεδιασμό δικτυακών τόπων και την ανάπτυξη web-based εφαρμογών. Επιπλέον απαιτούμενες γνώσεις:

- PHP

- Javascript, jQuery, AJAX

- HTML, CSS

- Συστήματα διαχείρισης περιεχομένου (CMS) ανοιχτού κώδικα

- Τεχνολογίες Web 2.0

- Πολύ καλή γνώση Αγγλικών

Επιθυμητές γνώσεις:

- Χρήση συστημάτων version control

Θα εκτιμηθεί η εμπειρία στις διαδικασίες Ειδικών Λογαριασμών Κονδυλίων και Έρευνας.

Για την επιλογή των υποψηφίων θα διεξαχθεί συνέντευξη και θα ζητηθεί η επίδειξη των σχετικών γνώσεων και δείγματα προηγούμενων έργων.

Ο χρόνος υλοποίησης του έργου απαιτεί 5 ανθρωπομήνες, και το ποσό ανάθεσης ανέρχεται στις 4000,00 ευρώ, συμπεριλαμβανομένου ΦΠΑ.

**3. Web developer**

**Ένας** (1) web developer με εμπειρία στην ανάπτυξη web-based εφαρμογών με χρήση PHP. Επιπλέον απαιτούμενες γνώσεις:

- Σχεδιασμός σχεσιακών βάσεων δεδομένων

- Αρχιτεκτονική 3-tier και MVC

- AJAX

- HTML, CSS

- Χρήση και διαχείριση συστημάτων version control

- Ανάπτυξη web-based εφαρμογών για περιβάλλον Linux

- Διαχείριση υπολογιστικών υποδομών σε περιβάλλον Linux

Επιθυμητές γνώσεις:

- Εμπειρία στις διαδικασίες ΕΛΚΕ

- Zend Framework

- LDAP

- Τεχνολογίες web services (SOAP, REST)

Θα εκτιμηθεί η εμπειρία στις διαδικασίες Ειδικών Λογαριασμών Κονδυλίων και Έρευνας.

Για την επιλογή των υποψηφίων θα διεξαχθεί συνέντευξη και θα ζητηθεί η επίδειξη των σχετικών γνώσεων και δείγματα προηγούμενων έργων, όπου αυτό κριθεί σκόπιμο.

Ο χρόνος υλοποίησης του έργου απαιτεί 5,5 ανθρωπομήνες, και το ποσό ανάθεσης ανέρχεται στις 7847,40 ευρώ, συμπεριλαμβανομένου ΦΠΑ.

Οι ενδιαφερόμενοι θα πρέπει να στείλουν μόνο την αίτηση τους στην ηλεκτρονική διεύθυνση [pelke@teiath.gr](mailto:pelke@teiath.gr) μέχρι και τις 19/12/2011.

Επιπλέον θα πρέπει να καταθέσουν (ώρες γραφείου 8.00-14.30) ή να αποστείλουν ταχυδρομικά τα ακόλουθα απαραίτητα δικαιολογητικά σε φάκελο με την ένδειξη: «Αίτηση στο πλαίσιο της Πρόσκλησης με αρ. πρωτ.: 3728/5-12-2011 για την Πράξη «Ψηφιακές υπηρεσίες του ΤΕΙ Αθήνας» μέχρι και τις 19/12/2011 στη διεύθυνση που ακολουθεί.

ΤΕΙ Αθήνας

Τμήμα Ερευνητικών Προγραμμάτων,

Αγίου Σπυρίδωνος, Αιγάλεω, Τ.Κ. 122 10

(Κεντρική διοίκηση, 1ος όροφος)

Απαραίτητα δικαιολογητικά:

* Αίτηση
* Βιογραφικό σημείωμα (με αναφορά στα σχετικά με την προκήρυξη προσόντα)
* Επικυρωμένα αντίγραφα τίτλων σπουδών
* Αποδεικτικά επαγγελματικής εμπειρίας

Η εμπρόθεσμη υποβολή των αιτήσεων που θα αποσταλούν ταχυδρομικά αποδεικνύεται από τη σφραγίδα του ταχυδρομείου.

Η παρούσα πρόσκληση εκδήλωσης ενδιαφέροντος δεν δεσμεύει τον Ειδικό Λογαριασμό Κονδυλίων Έρευνας να συνάψει συνεργασία με τους ενδιαφερόμενους και δεν γεννά δικαιώματα προσδοκίας.

Η παρούσα πρόσκληση εκδήλωσης ενδιαφέροντος δημοσιεύεται στην ιστοσελίδα του ΤΕΙ Αθήνας [www.teiath.gr](http://www.teiath.gr) .

Ο Πρόεδρος της Επιτροπής Διαχείρισης

του Ειδικού Λογαριασμού

Δρ Μιχάλης Μπρατάκος

Καθηγητής